pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกกระทรวงมหาดไทยเผยโครงการหมู่บ้านละ 2.5 แสน เดินหน้าเกินครึ่งทาง สามารถกระจายเม็ดเงินลงหมู่บ้านแล้วกว่า 1.3 หมื่นล้าน คาดดำเนินการแล้วเสร็จ 100% ภายในสิ้นเดือนมกราคมนี้
วันอาทิตย์ที่ 15 มกราคม 2560
โฆษกกระทรวงมหาดไทยเผยโครงการหมู่บ้านละ 2.5 แสน เดินหน้าเกินครึ่งทาง สามารถกระจายเม็ดเงินลงหมู่บ้านแล้วกว่า 1.3 หมื่นล้าน คาดดําเนินการแล้วเสร็จ 100% ภายในสิ้นเดือนมกราคมนี้
โฆษกกระทรวงมหาดไทยเผยโครงการหมู่บ้านละ 2.5 แสน เดินหน้าเกินครึ่งทาง สามารถกระจายเม็ดเงินลงหมู่บ้านแล้วกว่า 1.3 หมื่นล้าน คาดดําเนินการแล้วเสร็จ 100% ภายในสิ้นเดือนมกราคมนี้
วันนี้ (15 ม.ค.60)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่รัฐบาลได้มอบหมายให้กระทรวงมหาดไทย โดยกรมการปกครอง เป็นหน่วยงานหลักในการดําเนินโครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐประจําปี 2560 (โครงการหมู่บ้านละ 2.5 แสนบาท) เพื่อพัฒนาและเสริมสร้างความเข้มแข็งให้แก่ภูมิภาคทั้งทางด้านเศรษฐกิจ ด้านสังคม และด้านสาธาณประโยชน์ ที่สอดคล้องกับหลักปรัชญาเศรษฐกิจพอเพียง เน้นการพัฒนาอย่างยั่งยืน โดยรัฐบาลได้อนุมัติวงเงินงบประมาณให้แก่หมู่บ้านทั้งหมด 74,655 หมู่บ้านทั่วประเทศ จํานวนเงิน 18,659.97 ล้านบาท ดําเนินการภายในระยะเวลา 90 วัน ตั้งแต่วันที่ 1 พฤศจิกายน 2559 - 31 มกราคม 2560
ขณะนี้เข้าสู่ช่วงกลางเดือนมกราคม 2560 ซึ่งจะเหลือเวลาดําเนินงานอีกประมาณ 2 สัปดาห์ กระทรวงมหาดไทยจึงขอเรียนให้ทราบถึงความคืบหน้าของการดําเนินโครงการฯ ภายหลังจากที่ได้มีการจัดสรรงบประมาณให้แก่ทุกจังหวัด โดยโอนเงินเข้าบัญชีหมู่บ้านแล้ว 18,659.97 ล้านบาท เพื่อดําเนินโครงการตามที่ได้รับอนุมัติ จํานวน 82,270 โครงการ ปัจจุบันถือว่าการดําเนินงานในภาพรวมเป็นไปตามเป้าหมาย มีโครงการที่ดําเนินการแล้วเสร็จ 48,716 โครงการ มีผลการเบิกจ่ายแล้วประมาณ 13,305 ล้านบาท หรือ คิดเป็นร้อยละ 71.31 ในจํานวนนี้มีจังหวัดที่ดําเนินโครงการเสร็จสิ้นแล้ว ร้อยละ 100 จํานวน 4 จังหวัด ได้แก่ จังหวัดอุตรดิตถ์ นราธิวาส กําแพงเพชร และปัตตานี สําหรับจังหวัดอื่นๆ อยู่ในระหว่างเร่งดําเนินการเบิกจ่ายงบประมาณตามขั้นตอน
รองปลัดกระทรวงมหาดไทยกล่าวเพิ่มเติมว่า การขับเคลื่อนโครงการยกระดับศักยภาพหมู่บ้านฯ หรือโครงการหมู่บ้านละ 2.5 แสนบาท ที่ผ่านมากระทรวงมหาดไทยได้เร่งรัดและติดตามการดําเนินโครงการทุกมิติอย่างใกล้ชิด โดยมีทีมตรวจติดตามทั้งในระดับกระทรวง กรม จังหวัด อําเภอ และชุดปฏิบัติการระดับตําบล ที่ลงไปเป็นพี่เลี้ยงให้คําแนะนํา ร่วมสังเกตการณ์ ติดตามประเมินผลอย่างใกล้ชิด เพื่อให้หมู่บ้านซึ่งถือเป็นหน่วยขับเคลื่อนหลักสามารถดําเนินการได้อย่างถูกต้องตามหลักเกณฑ์ และระเบียบ กฎหมายที่เกี่ยวข้อง และสามารถดําเนินงานได้ตามวัตถุประสงค์ที่ตั้งไว้ คือ การพัฒนาคุณภาพชีวิตของพี่น้องประชาชนในพื้นที่ตามความต้องการของชุมชน และส่งผลให้เกิดการกระตุ้นเศรษฐกิจในระดับฐานราก โดยหลังจากนี้กระทรวงมหาดไทยจะได้เร่งรัดการเบิกจ่ายงบประมาณให้เป็นไปตามห้วงเวลาที่กําหนดคาดว่าจะสามารถดําเนินงานได้แล้วเสร็จภายในสิ้นเดือนมกราคมนี้.
ครั้งที่ 7/2560
รัฐบาลไทย-ข่าวทำเนียบรัฐบาล-IBM หารือ กระทรวงวิทย์ เพื่อหาแนวทางพัฒนาอุตสาหกรรมไอที
วันศุกร์ที่ 21 กรกฎาคม 2560
IBM หารือ กระทรวงวิทย์ เพื่อหาแนวทางพัฒนาอุตสาหกรรมไอที
หารือ แนวทางความร่วมมือด้านการวิจัยระหว่างกระทรวงวิทยาศาสตร์และเทคโนโลยี (วท.) กับ บริษัท ไอบีเอ็ม จํากัด
19 กรกฎาคม 2560 นายพรชัย ตระกูลวรานนท์ ผู้ช่วยรัฐมนตรีประจํากระทรวงวิทยาศาสตร์และเทคโนโลยี ให้การต้อนรับ นายเกรียงไกร ภูวณิชย์ ผู้บริหารนโยบายภาครัฐประจําประเทศไทยและเวียดนาม Mr.Sriram Raghavan และ Mr.Sachin Gupta ผู้ดแลงานวิจัยของ บริษัท ไอบีเอ็ม จํากัด ในประเทศอินเดีย ภูมิภาคเอเชียใต้ และอาเซียน ในโอกาสเข้าเยี่ยมคารวะและหารือถึงแนวทางความร่วมมือด้านการวิจัยระหว่างกระทรวงวิทยาศาสตร์และเทคโนโลยี (วท.) กับ บริษัทฯ ณ อาคารพระจอมเกล้า กระทรวงวิทยาศาสตร์ฯ กรุงเทพฯ
สําหรับ บริษัท ไอบีเอ็ม จํากัด เป็นผู้ผลิตคอมพิวเตอร์และให้บริการด้านคอมพิวเตอร์และสารสนเทศรายใหญ่ของโลก สํานักงานใหญ่ตั้งอยู่ที่ประเทศสหรัฐอเมริกา มีความสนใจที่จะร่วมมือวิจัยกับกระทรวงวิทยาศาสตร์ฯ 3 ด้าน ได้แก่ 1) Cognitive Computing หรือ ระบบคอมพิวเตอร์เสมือนมนุษย์ 2) Block chain และ 3) Smart City
นายพรชัย ตระกูลวรานนท์ ได้ชักชวนให้ทางบริษัทฯ ร่วมลงทุนทําวิจัยในพื้นที่ “เขตนวัตกรรมระเบียงเศรษฐกิจภาคตะวันออก” หรือ EECi ประกอบด้วย ระบบนิเวศนวัตกรรมที่สมบูรณ์ เป็นพื้นที่เศรษฐกิจใหม่ที่มีความเข้มข้นของงานวิจัย พัฒนา และนวัตกรรม ห้องปฏิบัติการวิจัยทั้งภาครัฐและเอกชน ห้องทดลองภาคสนาม (Living Lab) ศูนย์วิเคราะห์ทดสอบชั้นนํา โรงงานต้นแบบและโรงงานสาธิต ซึ่งจะสามารถตอบโจทย์ความต้องการที่จะพัฒนาขีดความสามารถในการแข่งขันของบริษัทฯ ได้เป็นอย่างดี
ในส่วนของความร่วมมือระหว่าง ไทย-อินเดีย ได้มีการจัดทําแผนความร่วมมือด้านวิทยาศาสตร์และเทคโนโลยี ไทย – อินเดีย ฉบับใหม่ (พ.ศ.2560 – 2562 ) โดยครอบคลุมสาขาความร่วมมือ ดังนี้ 1) วิทยาศาสตร์การเกษตร 2) ดาราศาสตร์ 3) เทคโนโลยีชีวภาพ 4) พลังงานหมุนเวียน 5) เทคโนโลยีทัศนศาสตร์และโฟโตนิกส์ 6) วิทยาศาสตร์อวกาศรวมถึงการประยุกต์อวกาศ 7) ชีวิทยาศาสตร์ 8) เทคโนโลยีอาหาร 9) สาขาอื่นๆ ที่สนใจร่วมกัน โดยมีรูปแบบความร่วมมือ ได้แก่ โครงการวิจัยร่วม การประชุมเชิงปฏิบัติการร่วม และการแลกเปลี่ยนการเยือน
รัฐบาลไทย-ข่าวทำเนียบรัฐบาล-กสร.เคลียร์จบกรณีโบนัสลูกจ้างบริษัทยาโน่อิเล็กทรอนิกส์
วันเสาร์ที่ 24 พฤศจิกายน 2561
กสร.เคลียร์จบกรณีโบนัสลูกจ้างบริษัทยาโน่อิเล็กทรอนิกส์
กรมสวัสดิการและคุ้มครองแรงงาน เคลียร์ปัญหาโบนัสบริษัท ยาโน่อิเล็กทรอนิกส์ ไทยแลนด์ จํากัด หลังเจรจายาวนาน ล่าสุดตกลงกันได้เมื่อเวลา 03.00 น. และลูกจ้างเตรียมกลับเข้าทํางานในวันที่ 24 พ.ย.61 นี้
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยถึง ความคืบหน้าในการแก้ไขปัญหากรณีลูกจ้างบริษัท ยาโน่อิเล็กทรอนิกส์ ไทยแลนด์ จํากัด อําเภอศรีมหาโพธิ จังหวัดปราจีนบุรี ประมาณ 300 คน ได้ชุมนุมอยู่บริเวณสนามหญ้าด้านหน้าบริษัทฯ ตั้งแต่วันที่ 20 พฤศจิกายนเป็นต้นมา เพื่อรอฟังผลการเจรจาเรียกร้องโบนัส ทั้งนี้ กสร.ได้สั่งการให้พนักงานประนอมข้อพิพาทแรงงานชี้แจงขั้นตอนการปฎิบัติและข้อกฎหมายที่เกี่ยวข้องให้ทั้งฝ่ายลูกจ้างและนายจ้างรับทราบ และร่วมกับนายอําเภอศรีมหาโพธิ เจ้าหน้าที่ฝ่ายปกครอง และหน่วยงานที่เกี่ยวข้องในการเจราจาแก้ไขปัญหากับนายจ้างและลูกจ้างอย่างต่อเนื่อง รวมทั้งกํากับดูแลสถานการณ์ให้มีความปลอดภัยและเป็นไปอย่างสงบเรียบร้อย จากการร่วมเจรจากันอย่างต่อเนื่อง ล่าสุดเมื่อเวลา 03.00 น. ของวันที่ 24 พฤศจิกายน 2561 ฝ่ายนายจ้างและฝ่ายลูกจ้างสามารถตกลงกันได้และได้ข้อยุติทั้งในเรื่องของเงินโบนัสและเงินช่วยเหลือ อย่างไรก็ตามบริษัทฯ จะไม่เอาผิดกับลูกจ้างจากสถานการณ์ระหว่างการเจรจา และขอให้กลับเข้าทํางานตามปกติในบ่ายวันที่ 24 พฤศจิกายน 61
นายวิวัฒน์ กล่าวต่อว่า ข้อขัดแย้งระหว่างนายจ้างและลูกจ้างย่อมส่งผลกระทบต่อทั้ง 2 ฝ่าย จึงอยากฝากความห่วงใยไปยังสถานประกอบกิจการและลูกจ้างให้ดําเนินการเสมือนเป็นหุ้นส่วนร่วมกันเพื่อป้องกันข้อขัดแย้งระหว่างทั้งสองฝ่าย แต่หากมีความเห็นที่ไม่ตรงกันเกิดขึ้น ขอให้ทั้งสองฝ่ายเจรจาพูดคุยปรึกษาหารือร่วมกันในระบบทวิภาคีภายใต้หลักสุจริตใจ เพื่อให้เกิดประโยชน์ต่อทั้งสองฝ่ายและสามารถทํางานร่วมกันต่อไปด้วยความสัมพันธ์อันดีต่อกัน
รัฐบาลไทย-ข่าวทำเนียบรัฐบาล-ก.เกษตรฯ จัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.นี้
วันพุธที่ 12 เมษายน 2560
ก.เกษตรฯ จัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.นี้
กระทรวงเกษตรฯ จัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.นี้ รวม 220 จุด ริมถนนสายหลักสายรองทั่วประเทศ เตรียมพร้อมให้บริการจุดพักรถที่ปลอดภัย น้ําดื่ม และห้องน้ําสะอาด รวมทั้งมีจุดจําหน่ายสินค้าทางการเกษตร 71 จุด หวังลดการเกิดอุบัติเหตุแล
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้มอบหมายให้หน่วยงานในสังกัดที่เกี่ยวข้อง จัดตั้งศูนย์บริการประชาชนในช่วงวันหยุดเทศกาลสงกรานต์ ระหว่างวันที่ 12 – 17 เมษายน 2560 ตั้งแต่เวลา 08.30 – 16.30 น. บริเวณริมถนนสายหลักสายรอง โดยมีวัตถุประสงค์เพื่ออํานวยความสะดวกและบริการประชาชนในการเดินทางช่วงวันหยุดสงกรานต์ และเป็นการประชาสัมพันธ์กิจกรรมของต่างๆ ของกระทรวงเกษตรฯ รวมทั้งเป็นช่องทางการจําหน่ายสินค้าทางการเกษตรของเกษตรกรในท้องถิ่น
นายธีรภัทร ประยูรสิทธิ ปลัดกระทรวงเกษตรและสหกรณ์ กล่าวว่า กิจกรรมของศูนย์บริการฯ ประกอบด้วย การอํานวยความสะดวกและบริการด้านการเดินทาง ทั้งจุดบริการพักรถ น้ําดื่ม และห้องน้ําสะอาด โดยศูนย์บริการฯ จะตั้งอยู่ริมถนนสายหลักและสายรองทั่วประเทศ ประกอบด้วย 1) ภาคเหนือ 73 จุด มีจุดจําหน่ายสินค้าเกษตร 22 จุด 2) ภาคตะวันออกเฉียงเหนือ 59 จุด มีจุดจําหน่ายสินค้าเกษตร 23 จุด 3) ภาคกลาง 55 จุด มีจุดจําหน่ายสินค้าเกษตร 15 จุด 4) ภาคใต้ 33 จุด มีจุดจําหน่ายสินค้าเกษตร 11 จุด รวมทั้งในบางจุดบริการจะมีการจําหน่ายสินค้าเกษตร เพื่อเป็นช่องทางระบายสินค้าทางการเกษตรของเกษตรกรในท้องถิ่น เช่น ข้าวสาร ผลไม้ หรือผลิตภัณฑ์สินค้าเกษตรแปรรูปต่างๆ เป็นต้น
“การจัดตั้งศูนย์บริการฯ ควรอยู่ในจุดที่เหมาะสม เป็นเส้นทางที่ประชาชนสัญจรผ่านไปมา เช่น ถนนสายหลักหรือสายรอง และควรจัดทําป้ายประชาสัมพันธ์กิจกรรม บอกริมทางก่อนถึงจุดบริการเป็นระยะ และมีสถานที่จอดรถที่ปลอดภัย รวมทั้งมีเจ้าหน้าที่ให้บริการประจําหน่วย ตั้งแต่เวลา 08.30 – 16.30 น. ซึ่งกระทรวงเกษตรฯ หวังเป็นอย่างยิ่งว่าจะสามารถช่วยลดการเกิดอุบัติเหตุ และความสูญเสียที่เกิดจากอุบัติเหตุทางถนน อันเกิดจากความอ่อนล้า-อ่อนเพลียจากการเดินทาง รวมทั้งเป็นช่องทางให้เกษตรกรในท้องถิ่นมีรายได้เพิ่มขึ้นจากการจําหน่ายสินค้าทางการเกษตร ณ ศูนย์บริการฯ ดังกล่าว นอกจากจะเป็นการสร้างความสัมพันธ์อันดีระหว่างเจ้าหน้าที่สังกัดกระทรวงเกษตรฯและส่วนราชการอื่นภายในพื้นที่ กับประชาชนและเกษตรกรแล้ว ประชาชนทั่วไปก็จะได้รับรู้และเข้าร่วมกิจกรรมของกระทรวงเกษตรฯ มากขึ้นด้วย” นายธีรภัทร กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออท. สหรัฐฯ ชื่นชมไทยประสบความสำเร็จในการรับมือกับโควิด-19 พร้อมสานต่อความร่วมมืออย่างใกล้ชิด
วันพุธที่ 27 พฤษภาคม 2563
ออท. สหรัฐฯ ชื่นชมไทยประสบความสําเร็จในการรับมือกับโควิด-19 พร้อมสานต่อความร่วมมืออย่างใกล้ชิด
ออท. สหรัฐฯ ชื่นชมไทยประสบความสําเร็จในการรับมือกับโควิด-19 พร้อมสานต่อความร่วมมืออย่างใกล้ชิด
วันนี้ (27 พ.ค.63) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญการหารือดังนี้
รองนายกรัฐมนตรีแสดงความยินดีต่อออท.สหรัฐฯ ในโอกาสเข้ารับตําแหน่งใหม่ ยืนยันความสัมพันธ์อันแน่นแฟ้นระหว่างทั้งสองประเทศ พร้อมขอบคุณออท.สหรัฐฯ ที่เขียนบทความลงในหนังสือพิมพ์และสื่อออนไลน์ ชื่นชมไทยว่าเป็นประเทศที่มั่นคงและน่าเชื่อถือในการดําเนินนโยบายควบคุม และป้องกันการแพร่ระบาดโรคโควิด-19 ได้ประสบผลสําเร็จและเหมาะแก่การลงทุนต่อไปในอนาคต
ออท.สหรัฐฯ หวังกระชับความร่วมมือเพื่อส่งเสริมบรรยากาศการลงทุนสําหรับภาคเอกชนสหรัฐฯ และไทย โดยเห็นว่าไทยเป็นประเทศที่มีศักยภาพและเป็นพันธมิตรด้านเศรษฐกิจที่สําคัญ ทั้งนี้สหรัฐฯ สนับสนุนงบประมาณผ่านองค์การเพื่อการพัฒนาระหว่างประเทศของสหรัฐอเมริกา (United States Agency for International Development – USAID) เพื่อสนับสนุนด้านอุปกรณ์การแพทย์ในการรับมือกับโควิด-19 รวมถึงการสนับสนุนด้านวิชาการเพื่อพัฒนาทักษะและฝีมือให้แก่แรงงานไทย
โอกาสนี้ ออท. สหรัฐฯ ให้ความสนใจสอบถามถึงการขยาย พ.ร.ก. ฉุกเฉิน และการขยายเวลาห้ามเครื่องบินเข้าประเทศไทยจนถึง 30 มิ.ย. 63 โดยรองนายกรัฐมนตรีกล่าวว่าการขยาย พ.ร.ก. ฉุกเฉินไว้เพื่อให้รัฐบาลกลางมีอํานาจในการสั่งการ และใช้มาตรการป้องกันการแพร่ระบาดของโควิด-19 ที่มีมาตรฐานเดียวกันทั่วประเทศ อย่างไรก็ตามสถานการณ์ในไทยเริ่มคลี่คลายโดยในเดือนมิถุนายนจะมีการพิจารณาสถานการณ์อย่างใกล้ชิด และเดือนกรกฎาคมอาจมีการผ่อนคลายมาตรการเพิ่มขึ้น
ในตอนท้ายทั้งสองฝ่ายยืนยันว่าไทยและสหรัฐฯ พร้อมทํางานร่วมกันอย่างใกล้ชิด เพื่อสานต่อความร่วมมือและสร้างความเจริญรุ่งเรืองแก่ทั้งสองประเทศต่อไป
********
รัฐบาลไทย-ข่าวทำเนียบรัฐบาล-ธอส. ยืนยัน 2 พ.ค. 2563 ออกรางวัลสลากออมทรัพย์ รับชมการถ่ายทอดสดทาง FB Live ธนาคารอาคารสงเคราะห์ เวลา 14:00 น. [กระทรวงการคลัง]
วันพฤหัสบดีที่ 16 เมษายน 2563
ธอส. ยืนยัน 2 พ.ค. 2563 ออกรางวัลสลากออมทรัพย์ รับชมการถ่ายทอดสดทาง FB Live ธนาคารอาคารสงเคราะห์ เวลา 14:00 น. [กระทรวงการคลัง]
ธอส. ยืนยัน 2 พ.ค. 2563 ออกรางวัลสลากออมทรัพย์ รับชมการถ่ายทอดสดทาง FB Live ธนาคารอาคารสงเคราะห์ เวลา 14:00 น.
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า วันเสาร์ที่ 2 พฤษภาคม 2563 ธนาคารอาคารสงเคราะห์ จะจัดให้มีการออกรางวัลสลากออมทรัพย์ ธอส. งวดประจําวันที่ 16 เมษายน 2563 ตามที่เคยประกาศเลื่อนวันออกรางวัลไว้ก่อนหน้านี้ ซึ่งจะประกอบด้วยการออกรางวัลสลากออมทรัพย์ชุดวิมานเมฆ(หน่วยละ 1 ล้านบาท) ชุดพราวพิมาน(หน่วยละ 10 ล้านบาท) และชุดพิมานมาศ (หน่วยละ 50,000 บาท) โดยเปลี่ยนเวลาการออกรางวัลเป็น 14.00 น. จากเดิม 17.00 น. ซึ่งลูกค้าประชาชนสามารถติดตามรับชมการถ่ายทอดสดการออกรางวัลได้ทาง Facebook Fanpage ธนาคารอาคารสงเคราะห์ ทั้งนี้ ผู้ซื้อสลากออมทรัพย์ ธอส. ทุกหน่วย จะยังคงได้รับผลตอบแทน และมีโอกาสในการถูกรางวัลตามเงื่อนไขเดิมของสลากออมทรัพย์ ธอส. แต่ละชุด และเมื่อถูกรางวัลธนาคารจะโอนเงินรางวัลเข้าบัญชีเงินฝากออมทรัพย์ของผู้ที่ถูกรางวัลในวันถัดจากวันออกรางวัลทันที สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และ ศูนย์ลูกค้าสัมพันธ์ (Call Center) โทร.0-2645-9000
รัฐบาลไทย-ข่าวทำเนียบรัฐบาล-รปอ.สุรพล มอบของรางวัลงานกาชาด เพื่อแจกในร้านกระทรวงอุตสาหกรรม
วันพฤหัสบดีที่ 22 พฤศจิกายน 2561
รปอ.สุรพล มอบของรางวัลงานกาชาด เพื่อแจกในร้านกระทรวงอุตสาหกรรม
นายสุรพล  ชามาตย์ รองปลัดกระทรวงอุตสาหกรรม เป็นผู้แทนสํานักงานปลัดกระทรวงอุตสาหกรรม มอบของรางวัลเพื่อใช้ในกิจกรรมร้านกาชาดของกระทรวงอุตสาหกรรม ณ อาคารกรมโรงงานอุตสาหกรรม
วันนี้ (22 พฤศจิกายน 62) นายสุรพล ชามาตย์ รองปลัดกระทรวงอุตสาหกรรม เป็นผู้แทนสํานักงานปลัดกระทรวงอุตสาหกรรม มอบของรางวัลเพื่อใช้ในกิจกรรมร้านกาชาดของกระทรวงอุตสาหกรรม โดยมี นายทองชัย ชวลิตพิเชฐ อธิบดีกรมโรงงานอุตสาหกรรม เป็นผู้รับมอบ ณ อาคารกรมโรงงานอุตสาหกรรม
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 1/2560
วันศุกร์ที่ 6 มกราคม 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 1/2560
ภายหลังเสร็จสิ้นการประชุมฯ เมื่อเวลาประมาณ 12.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
วันนี้ (6 มกราคม 2559) เวลา 10.00 น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 1/2560
ภายหลังเสร็จสิ้นการประชุมฯ เมื่อเวลาประมาณ 12.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
ประธานแจ้งให้ที่ประชุมทราบว่า ที่ประชุมได้เตรียมความพร้อมของทุกหน่วยงาน ในการจัดงานพิธีทรงบําเพ็ญพระราชกุศลสตมวาร (ครบรอบ 100 วัน) การสวรรคตของพระบาทสมเด็จพระปรมินทรมหาภูมิพลอดุลยเดช ในวันที่ 20 - 21 มกราคม 2560 นี้
วัดพระเชตุพนวิมลมังคลาราม (วัดโพธิ์) โรงแรมรอยัล (รัตนโกสินทร์) ประตูเทวาภิรมย์(ด้านซ้าย) สํานักงานสลากกินแบ่งรัฐบาล (เก่า) วัดมหาธาตุยุวราชรังสฤษฎิ์ราชวรมหาวิหาร และสนามม้านางเลิ้ง (ราชตฤณมัยสมาคมแห่งประเทศไทย ในพระบรมราชูปถัมภ์)
ทั้งนี้ ศตส. ได้มีการประชาสัมพันธ์ผ่านหน่วยงานของรัฐเพื่อแจ้งให้ประชาชนทราบถึงจุดให้บริการอํานวยความสะดวกแก่พี่น้องประชาชนจากเดิม 17 จุด ลดลงเหลือ 6 จุด ซึ่ง 6 จุดที่คงไว้ คือวัดพระเชตุพนวิมลมังคลาราม (วัดโพธิ์) โรงแรมรอยัล (รัตนโกสินทร์) ประตูเทวาภิรมย์(ด้านซ้าย) สํานักงานสลากกินแบ่งรัฐบาล (เก่า) วัดมหาธาตุยุวราชรังสฤษฎิ์ราชวรมหาวิหาร และสนามม้านางเลิ้ง (ราชตฤณมัยสมาคมแห่งประเทศไทย ในพระบรมราชูปถัมภ์) ซึ่งในแต่ละจุดจะมีการผลัดเปลี่ยนหมุนเวียนกันปฏิบัติหน้าที่ในแต่ละวัน
นอกจากนี้ ที่ประชุมยังมีการหารือกันในเรื่องการขอความร่วมมือประชาชนที่จะเข้ามาในบริเวณท้องสนามหลวง ให้ช่วยกันดูแลในเรื่องของความสะอาดของพื้นที่โดยรอบด้วย อย่างไรก็ตาม สําหรับการบริหารจัดการอาหารและน้ําดื่มแก่ประชาชนนั้น ขอให้ทุกหน่วยงานใช้งบประมาณปกติของหน่วยงานตนเอง แต่หากงบประมาณไม่เพียงพอสามารถดําเนินการของบประมาณเพิ่มเติมจากสํานักงบประมาณเป็นกรณี ๆ ไปได้ และเห็นควรขอความร่วมมือให้ประชาชนจัดเตรียมอาหารและน้ําดื่มมาด้วยตนเองด้วยอีกส่วนหนึ่ง เพื่อจะช่วยแบ่งเบาภาระหน่วยงานภาครัฐได้
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.2 ลงพื้นที่จังหวัดสกลนคร พร้อมมอบถุงยังชีพช่วยเหลือผู้ประสบอุทกภัย กำชับเจ้าหน้าที่เตรียมพร้อมช่วยเหลือพี่น้องประชาชน
วันศุกร์ที่ 30 สิงหาคม 2562
มท.2 ลงพื้นที่จังหวัดสกลนคร พร้อมมอบถุงยังชีพช่วยเหลือผู้ประสบอุทกภัย กําชับเจ้าหน้าที่เตรียมพร้อมช่วยเหลือพี่น้องประชาชน
มท.2 ลงพื้นที่จังหวัดสกลนคร พร้อมมอบถุงยังชีพช่วยเหลือผู้ประสบอุทกภัย กําชับเจ้าหน้าที่เตรียมพร้อมช่วยเหลือพี่น้องประชาชน
วันนี้ (30 ส.ค. 62) นายนิพนธ์ บุญญามณี รัฐมนตรีช่วยว่าการกระทรวงมหาดไทย ลงตรวจพื้นที่
และเยี่ยมให้กําลังใจผู้ประสบอุทกภัยจังหวัดสกลนคร ในพื้นที่อําเภออากาศอํานวย และ อําเภอวานรนิวาส โดยมีนายชยพล ธิติศักดิ์ อธิบดีกรมป้องกันและบรรเทาสาธารณภัย นายวิทยา จันทร์ฉลอง ผู้ว่าราชการจังหวัดสกลนคร นายชัยมงคล ไชยรบ นายกองค์การบริหารส่วนจังหวัดสกลนคร นายอําเภอ และเจ้าหน้าที่ในพื้นที่ให้การต้อนรับ พร้อมรับฟังการบรรยายสรุปสถานการณ์ฝนและน้ําท่วมจากผู้ว่าราชการจังหวัดสกลนคร และมอบถุงยังชีพแก่พี่น้องประชาชนผู้ประสบอุทกภัยในพื้นที่ จํานวนกว่า 500 ชุด
นายนิพนธ์ บุญญามณี รัฐมนตรีช่วยว่าการกระทรวงมหาดไทย กล่าวว่า ปัญหาอุทกภัยเป็นปัญหาที่ส่งผลกระทบต่อชีวิตและทรัพย์สินของพี่น้องประชาชน ซึ่งอาจส่งผลสู่การแพร่ขยายของโรคระบาดจากสารปนเปื้อนในแหล่งน้ํา จึงได้สั่งการแก่ผู้ว่าราชการจังหวัดสกลนครและเจ้าหน้าที่ทุกหน่วยที่เกี่ยวข้อง 5 ประเด็น ดังนี้
1) ขอให้เจ้าหน้าที่ทุกหน่วยน้อมนําแนวทางการแก้ไขปัญหาภัยพิบัติตามแนวพระราชดําริของพระบาทสมเด็จพระวชิรเกล้าเจ้าอยู่หัว มาบริหารจัดการ เพื่อเร่งช่วยเหลือผู้ที่ได้รับผลกระทบจากอุทกภัย พร้อมเน้นย้ําให้ฝ่ายปกครอง ต้องเป็นกลไกหลักในการแก้ไขปัญหาในพื้นที่
2) ขอให้จังหวัด ติดตามและประเมินสถานการณ์ผลกระทบที่อาจเกิดขึ้น และแนวโน้มสถานการณ์อุทกภัยในแต่ละปี เนื่องจากปัญหาของการบริหารจัดการน้ําในพื้นที่ภาคอีสาน จะมีลักษณะฝนทิ้งช่วง และฝนตกหนักซึ่งจะต้องร่วมกันหารือถึงการกําหนดมาตรการระยะยาวเพื่อบริหารจัดการน้ําให้เป็นไปอย่างมีประสิทธิภาพ
3) ขอให้เจ้าหน้าที่ทุกหน่วยให้ความสําคัญถึงความปลอดภัยในชีวิตทรัพย์สินของพี่น้องประชาชนในพื้นที่ โดยเฉพาะเรื่องโรคระบาด และเรื่องความปลอดภัยจากการใช้บริการไฟฟ้าของพี่น้องประชาชน
4) ขอให้จังหวัดสกลนคร วางแผนและเตรียมความพร้อมต่อสถานการณ์ ที่อาจทวีความรุนแรงขึ้นในช่วงมรสุม
5) ขอให้ทุกหน่วยกําชับเจ้าหน้าที่ต้องมีความพร้อมปฏิบัติหน้าที่ และให้อดทน เสียสละ ร่วมกันทํางานตามปณิธานแห่งการบําบัดทุกข์ บํารุงสุข เพื่อพี่น้องประชาชน
นายนิพนธ์ ได้เน้นย้ําให้ทุกจังหวัดต้องดําเนินการช่วยเหลือประชาชนให้เป็นไปตามแผนเผชิญเหตุ
ตามแนวทางการจัดการสาธารณภัย ตามแผนการป้องกันและบรรเทาสาธารณภัยแห่งชาติ โดยผู้ว่าราชการจังหวัดหรือผู้มีอํานาจตามกฎหมายต้องตัดสินใจได้ และดําเนินการเข้าให้การช่วยเหลือประชาชนทันที เพื่อป้องกัน
การสูญเสียชีวิตและทรัพย์สินของประชาชน ทั้งนี้ หากพี่น้องประชาชนได้รับความเดือดร้อนจากสาธารณภัย สามารถแจ้งสายด่วนสาธารณภัย โทร. 1784 เพื่อขอความช่วยเหลือตลอด 24 ชั่วโมง
รัฐบาลไทย-ข่าวทำเนียบรัฐบาล-"สธ.”เผยที่ประชุมครม.เห็นชอบบรรจุพยาบาลวิชาชีพใหม่ 8,792 ตำแหน่ง สร้างขวัญกำลังใจและมั่นคงในอาชีพ
วันอังคารที่ 23 พฤษภาคม 2560
"สธ.”เผยที่ประชุมครม.เห็นชอบบรรจุพยาบาลวิชาชีพใหม่ 8,792 ตําแหน่ง สร้างขวัญกําลังใจและมั่นคงในอาชีพ
กระทรวงสาธารณสุข เผยที่ประชุมคณะรัฐมนตรีวันที่ 23 พฤษภาคม 2560 เห็นชอบบรรจุพยาบาลวิชาชีพใหม่ 8,792 ตําแหน่ง รวมกับตําแหน่งของกระทรวงสาธารณสุขเดิม 2,200 ตําแหน่ง สร้างขวัญกําลังใจ และความมั่นคงในอาชีพรับราชการ
กระทรวงสาธารณสุข เผยที่ประชุมคณะรัฐมนตรีวันที่ 23 พฤษภาคม 2560 เห็นชอบบรรจุพยาบาลวิชาชีพใหม่ 8,792 ตําแหน่ง รวมกับตําแหน่งของกระทรวงสาธารณสุขเดิม 2,200 ตําแหน่ง สร้างขวัญกําลังใจ และความมั่นคงในอาชีพรับราชการ
วันนี้ (23 พฤษภาคม 2560) ศ.คลินิก เกียรติคุณ ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่าตามที่ประชุมคณะรัฐมนตรีมีมติเห็นชอบแนวทางการแก้ปัญหาบรรจุพยาบาลวิชาชีพเป็นข้าราชการ ตามที่คณะกรรมการเป้าหมายนโยบายบุคลากรสาธารณสุขเสนอ โดยมีอัตราพยาบาลที่ขอบรรจุเพิ่มทั้งหมด 10,992 อัตรา แต่ให้บรรจุตามที่มีอัตราว่าง 2,200 อัตราไปก่อน ทําให้มีพยาบาลที่จะยังไม่ได้รับการบรรจุอีก 8,792 อัตรา ทางคณะกรรมการฯ จึงได้แบ่งการบรรจุเป็น 3 ปี ตั้งแต่ปี 2560-2662 โดยแบ่งเป็นปีงบประมาณ 2560 จะนําเอาอัตราว่าง 2,200 อัตราบวกกับ 2,992 อัตราที่อนุมัติรับเพิ่ม ส่วนปีงบประมาณ 2561และ 2562 จะบรรจุเพิ่มปีละ 2,900 อัตรา จนครบอัตราทั้งหมดที่ขอไว้
นอกจากนี้ที่ประชุมคณะรัฐมนตรียังมีมติเห็นชอบ แนวทางการบรรจุแพทย์ ทันตแพทย์ และ เภสัชกร เพิ่มเติม โดยในส่วนของแพทย์มีอัตราการจบใหม่จํานวน 2,000 คน มีอัตราว่าง 1,221 อัตรา จึงอนุมัติให้บรรจุเพิ่ม 779 อัตรา ส่วนทันตแพทย์ มีอัตราการจบใหม่ 600 คน มีอัตราว่างและเกษียณรวมกัน 530 อัตรา จึงอนุมัติให้บรรจุเพิ่ม 70 อัตรา
“ขอบคุณคณะรัฐมนตรี ที่ให้ความสําคัญกับบุคลากรด้านสาธารณสุข การได้รับตําแหน่งข้าราชการครั้งนี้ ช่วยให้พยาบาลวิชาชีพมีขวัญกําลังใจ ความมั่นคงในอาชีพรับราชการ เป็นแรงจูงใจให้อยู่ในระบบ ลดปัญหาการลาออก ได้มอบให้ปลัดกระทรวงสาธารณสุข เร่งดําเนินการบรรจุตามกรอบอัตรากําลัง เพื่อแก้ปัญหาการขาดแคลนพยาบาล โดยกําชับให้ยึดตามมติ ครม. ด้วยความโปร่งใส มีธรรมาภิบาลและการมีส่วนร่วมของภาคส่วนที่เกี่ยวข้อง ส่วนวิชาชีพอื่นๆ จะได้มีการประชุมหารือวางแผนดําเนินงานต่อไป”ศ.คลินิก เกียรติคุณ ปิยะสกล กล่าว
รัฐบาลไทย-ข่าวทำเนียบรัฐบาล-“การยาสูบแห่งประเทศไทย บุกตลาดนักท่องเที่ยวจีน”
วันพุธที่ 6 มิถุนายน 2561
“การยาสูบแห่งประเทศไทย บุกตลาดนักท่องเที่ยวจีน”
การยาสูบแห่งประเทศไทย จัดพิธีลงนามบันทึกความเข้าใจ (MOU) “โครงการบุหรี่นักท่องเที่ยวจีน”  เพื่อความร่วมมือในอุตสาหกรรมยาสูบของประเทศไทยและสาธารณรัฐประชาชนจีน เน้นเจาะตลาดกลุ่มนักท่องเที่ยวชาวจีนที่เดินทางมาประเทศไทย
การยาสูบแห่งประเทศไทย จัดพิธีลงนามบันทึกความเข้าใจ (MOU) “โครงการบุหรี่นักท่องเที่ยวจีน” ระหว่างการยาสูบแห่งประเทศไทย กับบริษัท Shaanxi Jinye Science Education Group Co., Ltd. (Jinye) และบริษัท Yunnan Reascend Tobacco Technology (Group) Co.,Ltd. (Reascend) เพื่อความร่วมมือในอุตสาหกรรมยาสูบของประเทศไทยและสาธารณรัฐประชาชนจีน เน้นเจาะตลาดกลุ่มนักท่องเที่ยวชาวจีนที่เดินทางมาประเทศไทย
นางสาวดาวน้อย สุทธินิภาพันธ์ ผู้ว่าการการยาสูบแห่งประเทศไทย กล่าวว่า จากการที่พระราชบัญญัติการยาสูบแห่งประเทศไทย พ.ศ. 2561 มีผลบังคับใช้ตั้งแต่ 14 พฤษภาคม 2561 ทําให้การยาสูบแห่งประเทศไทย (ยสท.) มีความคล่องตัวในการดําเนินธุรกิจ และสามารถเดินหน้าขยายธุรกิจได้ทันที ความร่วมมือที่เกิดขึ้นในอุตสาหกรรมยาสูบของประเทศไทยและประเทศจีนในวันนี้ จึงถือเป็นจุดเริ่มต้นที่ดีในการพัฒนาต่อยอดผลิตภัณฑ์และอุตสาหกรรมยาสูบของไทยให้ก้าวหน้าออกสู่ตลาดต่างประเทศมากยิ่งขึ้น “โครงการบุหรี่นักท่องเที่ยวจีน” เป็นความร่วมมือที่ช่วยเพิ่มประสิทธิภาพการแข่งขันทางการตลาดให้แก่ผลิตภัณฑ์ยาสูบของการยาสูบแห่งประเทศไทย ทําให้เกิดการวิจัยและพัฒนาผลิตภัณฑ์ของไทยให้ตอบโจทย์ลูกค้ากลุ่มนักท่องเที่ยวจีน ที่หลั่งไหลเดินทางเข้ามาท่องเที่ยวในประเทศไทยจํานวนมาก และมีแนวโน้มเพิ่มสูงขึ้นเรื่อยๆ ซึ่งประเทศไทยเป็นจุดหมายปลายทางการท่องเที่ยวอันดับหนึ่งของนักท่องเที่ยวจีน เนื่องจากมีวัฒนธรรมที่เป็นเอกลักษณ์ มีความอุดมสมบูรณ์ทางธรรมชาติ และผลิตภัณฑ์บุหรี่ของไทยก็ยังเป็นของขวัญพิเศษที่ชาวจีนนิยมซื้อกลับไปเป็นของฝากของที่ระลึก
บริษัท Jinye และ Reascend เป็นบริษัทของประเทศจีนที่มีความแข็งแกร่งด้วยประสบการณ์ในการทําธุรกิจมายาวนาน มีศักยภาพและองค์ความรู้ในด้านการวิจัยและพัฒนาผลิตภัณฑ์บุหรี่ ทั้งวัตถุดิบ รสชาติ บรรจุภัณฑ์ และทราบถึงความต้องการของผู้บริโภคชาวจีนเป็นอย่างดี สามารถนําผลการวิจัยอันยอดเยี่ยม และข้อได้เปรียบในการทําการตลาดและการส่งเสริมการขายในประเทศจีนมาใช้ ซึ่งจะทําให้โครงการนี้ประสบความสําเร็จได้
ส่วนการยาสูบแห่งประเทศไทย ในฐานะผู้ผลิตบุหรี่แต่เพียงผู้เดียวในประเทศไทย จะทําหน้าที่ผลิตบุหรี่ที่มีคุณภาพ ตรงตามความต้องการของนักท่องเที่ยวจีน โดยขยายตราสินค้าไทยให้เป็นที่รู้จักอย่างแพร่หลายในกลุ่มนักท่องเที่ยว รวมไปถึงการสอดแทรกและนําเสนอวัฒนธรรมความเป็นไทยผ่านผลิตภัณฑ์ดังกล่าว ซึ่งถือเป็นการส่งเสริมสินค้าไทยและกระตุ้นเศรษฐกิจในภาคการท่องเที่ยวอีกด้วย
ผู้ว่าการการยาสูบแห่งประเทศไทย กล่าวอีกว่า ในระยะแรกจะเป็นความร่วมมือในการรับจ้างผลิต และเมื่อมีปริมาณความต้องการมากขึ้นเรื่อยๆ ก็อาจมีการร่วมลงทุนในอนาคต สําหรับความร่วมมือดังกล่าวยังช่วยสนับสนุนให้เกษตรกรชาวไร่ยาสูบมีรายได้เพิ่มขึ้นจากการร่วมกันวิจัยและพัฒนาเพื่อใช้ใบยาสูบที่ปลูกในประเทศไทยมาผลิตบุหรี่ รวมทั้งในอนาคตจะมีการต่อยอดผลิตภัณฑ์จากโครงการนี้ และขยายตลาดออกสู่ต่างประเทศมากขึ้น โดยเฉพาะในกลุ่มประเทศอาเซียน